Mondsee

Da Mondsee is a See im Soizkaumaguad in Owaestareich. Ea ghead gaunz zua Gmoa, de wos genauso hoaßt: Mondsee.

Aum Sidufa lafft d Grenz zwischen Owaestareich und im Laund Soizbuag.

 Da Naum 

Da Mondsee hod sein Naum vom oidn Odlsgschlecht Mann und hod desweng uaspringlich Mannsee ghoaßn. Und weu des auf Boarisch Mosee ausgsprochn wuan is, is draus mid da Zeid Mondsee wuan.

 Wia ra entstaundn is 
Da Mondsee is im Zug vo da Eiszeid enstaundn. Da Traungletscha hod a Beckn aussagschgschliffn, des wos si midm Obschmözn noch da Eiszeid mid Wossa gfüd hod.Dirk van Husen: Als unsere Seen Gletscher waren – Die eiszeitliche Entwicklung im Salzkammergut. In: J. T. Weidinger, H. Lobitzer, I. Spitzbart (Hrsg.): Beiträge zur Geologie des Salzkammerguts, Gmundner Geo-Studien 2, 2003, S. 215–222. (PDF; 557 kB) Aa de aundan Soizkaumaguadseen san duach de Eiszeidn entstaundn.

 Mondseekuitua 
1864 san Restln vo Pfoibautn aus da Jungstoazeid entdeckt wuan. Seitdem redd ma vo Mondseekuitua. De Fundstettn aum Mondsee, in da Gmoa Untaroch gheat zum UNESCO-Wödeabe Prähistorische Pfoibautn in dena Oipn.

 Literatua 
 Werner Kunze: Mondsee – 5000 Jahre Geschichte und Kultur. Selbstverlag der Marktgemeinde Mondsee, 1991.

 Im Netz 

 Beleg 

Kategorie:Salzkammergut
Kategorie:See in Oberösterreich
Kategorie:See in Europa
Kategorie:Mondsee